ddrg/super_eurlex huggingface dataset:
SKRIFTLIG FORESPØRGSEL E-2460/02

af Christopher Huhne (ELDR) til Kommissionen

(4. september 2002)

Om: Rene strande

Vil Kommissionen udarbejde en oversigt over de badestrande i EU, der opfylder minimumsnormerne for rent havvand i hvert af de seneste fem år?

Samlet svarafgivet på Kommissionens vegne af Margot Wallströmpå skriftlige forespørgsler P-2459/02 og E-2460/02

(30. september 2002)

Badevandsdirektivet fra 1976 (Rådets direktiv 76/160/EØF af 8. december 1975 om kvaliteten af badevand(1)) afspejler den viden og erfaring, der fandtes i 1970'erne, på det daværende teknisk-videnskabelige grundlag, den forvaltningsmæssige fremgangsmåde og offentlighedens inddragelse. Dette er en af grundene til, at Kommissionen planlægger at fremsætte et forslag om revision af direktivet.

Vandkvalitetsstandarderne i det nye direktiv bygger på nyere forskning udført af Verdenssundhedsorganisationen (WHO), og denne repræsenterer den nyeste videnskabelige/tekniske viden.

Hvert år forud for badesæsonen offentliggør Kommissionen en rapport om kvaliteten af 19 000 badeområder i EU. I rapporten offentliggøres graden af badeområdernes overensstemmelse med to standarder: den retligt forpligtede og bindende standard og den strengere vejledende standard, der begge er defineret i det ovennævnte badevandsdirektiv fra 1976. Rapporten offentliggøres i dokumentform(2) og kan også findes på internettet(3).

Overensstemmelsesgraden for saltvands- og ferskvandsområder i de seneste fem år:

>TABELPOSITION>

Kommissionen henviser til de mere udførlige oplysninger og til den tekniske beskrivelse af de bindende og vejledende værdier i badevandsrapporten.

(1) EFT L 31 af 5.2.1976.

(2) ISBN 92-894-0722-0 kan fås ved henvendelse til Kontoret for De Europæiske Fællesskabers Officielle Publikationer.

(3) http://www.europa.eu.int/water/cgi-bin/bw.pl oghttp://www.europa.eu.int/water/water-bathing/report/eu.html.
SKRIFTLIG FORESPØRGSEL E-1908/02

af Fernando Fernández Martín (PPE-DE) til Kommissionen

(2. juli 2002)

Om: Guinea Bissau

Kan Kommissionen gøre rede for, hvilke projekter der blev finansieret over Den Europæiske Unions budget i 2000?

Kan Kommissionen oplyse, hvor stor den samlede støtte til landet har været i 2000 inden for alle områder?

Samlet svarafgivet på Kommissionens vegne af Poul Nielsonpå skriftlige forespørgsler E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 og E-2155/02

(23. september 2002)

På grund af svarets længde vil Kommissionen sende en tabel med de ønskede oplysninger direkte til det ærede medlem og til Parlamentets sekretariat.

Tallene i tabellen for hvert enkelt land findes også i de finansielle tabeller i årsberetningen om gennemførelsen af EF's bistand til tredjelande.
SKRIFTLIG FORESPØRGSEL E-2291/02

af Richard Corbett (PSE) til Rådet

(25. juli 2002)

Om: Retsstatsprincipperne i Østrig

Har Rådet kendskab til sagen vedrørende Shalom Weiss, en amerikansk statsborger, der er kendt skyldig i bedrageri i Miami i 1999 og idømt en straf på 845 års fængsel, og som har søgt tilflugt fra denne umenneskelige dom i Østrig?

Er Rådet klar over, at den østrigske justitsminister overgav Weiss til de amerikanske myndigheder, inden Weiss' appel mod udvisningen var kommet igennem de nødvendige procedurer, og på trods af en retskendelse udstedt af forvaltningsdomstolen om forbud mod udlevering af ham?

Er Rådet klar over, at den europæiske menneskerettighedsdomstol havde udtalt, at der skulle træffes midlertidige foranstaltninger i overensstemmelse med artikel 39 i dets forretningsorden, og at det havde anmodet Østrig om at sørge for, at Weiss ikke blev udleveret, så længe sagen var under behandling?

Er Rådet klar over, at De Forenede Nationers menneskerettighedskommission også havde truffet midlertidige foranstaltninger og anmodet Østrig om ikke at udvise Weiss, så længe det behandlede menneskerettighedsspørgsmålene i overensstemmelse med Den Internationale Konvention om Borgerlige og Politiske Rettigheder?

Anser Rådet en sådan adfærd for at være i overensstemmelse med Østrigs forpligtelser over for principperne om frihed, overholdelse af menneskerettighederne og de grundlæggende friheder samt retsstatsprincipperne som fastlagt i EU-traktatens artikel 6?

Svar

(16.-19. december 2002)

De spørgsmål, som det ærede parlamentsmedlem rejser, vedrører anliggender, som hører ind under en medlemsstats ansvarsområde. Rådet har ingen beføjelser vedrørende disse anliggender.
SKRIFTLIG FORESPØRGSEL E-2153/02

af Fernando Fernández Martín (PPE-DE) til Kommissionen

(18. juli 2002)

Om: Mali

Kan Kommissionen udarbejde en opgørelse over de projekter i Mali, der godkendtes til finansiering over Den Europæiske Unions budget i 2001, og oplyse om størrelsen af den samlede investering det pågældende år?

Samlet svarafgivet på Kommissionens vegne af Poul Nielsonpå skriftlige forespørgsler E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 og E-2155/02

(23. september 2002)

På grund af svarets længde vil Kommissionen sende en tabel med de ønskede oplysninger direkte til det ærede medlem og til Parlamentets sekretariat.

Tallene i tabellen for hvert enkelt land findes også i de finansielle tabeller i årsberetningen om gennemførelsen af EF's bistand til tredjelande.
SKRIFTLIG FORESPØRGSEL P-1643/02

af Hans-Peter Martin (PSE) til Kommissionen

(3. juni 2002)

Om: Sydtyrol og udvidelsen af EU

Skal man i Italien i provinsen Sydtyrol regne med nedskæringer i støttebeløb som et led i den planlagte udvidelse af EU?

I bekræftende fald, på hvilke områder?

Svar afgivet på Kommissionens vegne af Michel Barnier

(29. juli 2002)

I programmeringsperioden 2000-2006 er provinsen Bolzano delvist berettiget til støtte i henhold til mål 2. Strukturfondenes bidrag til dette program udgør 32,4 mio. EUR. Regionen Trentino-Alto Adige er ligeledes berettiget til støtte til udvikling af landbrugsdistrikter fra Den Europæiske Udviklings- og Garantifond for Landbruget (Garantisektionen). Her er der ydet et beløb på 118,67 mio. EUR til den autonome provins Bolzano i programmeringsperioden 2000-2006.

Disse beløb forbliver uændrede indtil udgangen af 2006, også selv om udvidelsen forventes at starte før. For perioden efter 2006 har Kommissionen lanceret en bred debat om samhørighedspolitikkens fremtid med offentliggørelsen af den anden samhørighedsrapport i januar 2001. Parlamentet har været dybt involveret i drøftelserne om dette spørgsmål og har fremsat et antal formelle udtalelser om forskellige aspekter. Kommissionens forslag om samhørighedspolitikken, herunder også uden for de regioner, der har et udviklingsefterslæb, vil blive præsenteret i den tredje samhørighedsrapport, som vil udkomme ved udgangen af 2003.
SKRIFTLIG FORESPØRGSEL P-1280/02

af Mario Mauro (PPE-DE) til Kommissionen

(29. april 2002)

Om: Belejring af Fødselskirken i Betlehem

Den 2. april trængte ca. 230 bevæbnede palæstinensere, herunder 30 militssoldater, ind i Fødselskirken i Betlehem for at søge beskyttelse mod de israelske tropper, der var rykket frem i områderne. Et stort antal civile palæstinensere samt katolske, græsk-ortodokse og armenske nonner og præster opholder sig i øjeblikket i bygningskomplekset.

De personer, der er lukket inde i Fødselskirken, har flere gange beklaget sig over de nuværende sanitære forhold i bygningerne. Ligene af to palæstinensere, der er blevet dræbt af snigskytter fra den israelske hær, Tsahal, har i over en uge stadig befundet sig i bygningerne.

Hvorledes agter Den Europæiske Union og særlig den højtstående repræsentant for udenrigspolitikken at handle for at imødegå det meget alvorlige problem med militærets belejring af Fødselskirken i Betlehem?

Mener Europa-Kommissionen ikke, at der ved mægling bør opnås upartisk international garanti for tilvejebringelse af en kanal eller en passage til formidling af den mest grundlæggende nødhjælp (såsom mad og lægemidler) til de belejrede?

Svar afgivet på Kommissionens vegne af Christopher Patten

(3. juni 2002)

Kommissionen skal henvise til, at situationen i Fødselskirken i Betlehem blev løst den 10. maj 2002 med hjælp af repræsentanter fra EU.

Hvad angår Unionens og navnlig den højtstående repræsentants indblanding, vil Kommissionen foreslå, at spørgsmålet i stedet rettes til Rådet.
SKRIFTLIG FORESPØRGSEL E-1998/02

af Fernando Fernández Martín (PPE-DE) til Kommissionen

(8. juli 2002)

Om: Mikronesien

Kan Kommissionen for Mikronesiens vedkommende gøre rede for, hvilke projekter der blev finansieret over Den Europæiske Unions budget i 2000?

Kan Kommissionen oplyse, hvor stor den samlede støtte til landet har været i 2000 inden for alle områder?

Samlet svarafgivet på Kommissionens vegne af Poul Nielsonpå skriftlige forespørgsler E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 og E-2155/02

(23. september 2002)

På grund af svarets længde vil Kommissionen sende en tabel med de ønskede oplysninger direkte til det ærede medlem og til Parlamentets sekretariat.

Tallene i tabellen for hvert enkelt land findes også i de finansielle tabeller i årsberetningen om gennemførelsen af EF's bistand til tredjelande.
SKRIFTLIG FORESPØRGSEL E-2147/02

af Fernando Fernández Martín (PPE-DE) til Kommissionen

(18. juli 2002)

Om: Liberia

Kan Kommissionen udarbejde en opgørelse over de projekter i Liberia, der godkendtes til finansiering over Den Europæiske Unions budget i 2001, og oplyse om størrelsen af den samlede investering det pågældende år?

Samlet svarafgivet på Kommissionens vegne af Poul Nielsonpå skriftlige forespørgsler E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 og E-2155/02

(23. september 2002)

På grund af svarets længde vil Kommissionen sende en tabel med de ønskede oplysninger direkte til det ærede medlem og til Parlamentets sekretariat.

Tallene i tabellen for hvert enkelt land findes også i de finansielle tabeller i årsberetningen om gennemførelsen af EF's bistand til tredjelande.
SKRIFTLIG FORESPØRGSEL P-1384/02

af Rodi Kratsa-Tsagaropoulou (PPE-DE) til Kommissionen

(6. maj 2002)

Om: Fleksibilitet og beskæftigelse

Ifølge konklusionerne fra topmødet i Barcelona bør medlemsstaterne revidere deres beskæftigelsespolitik med henblik på at finde en passende balance mellem fleksibilitet og sikkerhed samt skabe flere job.

Agter Kommissionen at foretage sammenlignende undersøgelser af, hvilke resultater gennemførelsen af politikker til fremme af deltidsbeskæftigelse og/eller midlertidig beskæftigelse har ført til i de enkelte medlemsstater, og i hvor høj grad de fleksible beskæftigelsesformer har bidraget til bekæmpelsen af arbejdsløsheden? Agter Kommissionen i denne forbindelse at udarbejde en rapport eller at tage andre initiativer?

Svar afgivet på Kommissionens vegne af Anna Diamantopoulou

(4. juni 2002)

Balancen mellem fleksibilitet og sikkerhed har været et centralt element i den europæiske beskæftigelsesstrategi siden iværksættelsen i 1997. Det har stor betydning for kvaliteten i arbejdet, hvilket også blev bekræftet af Rådet den 3. december 2001. I konklusionerne fra Det Europæiske Råds møde i Barcelona (den 15.-16. marts 2002) bekræftes betydningen heraf endnu en gang.

De nationale handlingsplaner for beskæftigelsen, som medlemsstaterne hvert år indsender, gør det muligt at følge hovedtrækkene i den politiske udvikling på dette område. Der gives et sammendrag heraf i den fælles rapport om beskæftigelsen. Desuden indeholder Kommissionens årsberetning om beskæftigelsen i Europa en analyse af beskæftigelsessituationen, herunder om arbejdstagerne udnytter de fleksible former for beskæftigelse.

I forbindelse med den sociale dialog og arbejdsmarkedets parters bidrag til beskæftigelsesstrategien deltager arbejdsmarkedets parter på europæisk plan i drøftelserne om kombination af fleksibilitet og sikkerhed. Dublin-instituttet arbejder ligeledes med dette spørgsmål, som også har været et hovedpunkt i de overvejelser, der er gjort i gruppen af eksperter på højt niveau vedrørende forholdet mellem arbejdsmarkedets parter i forbindelse med ændringerne på arbejdsmarkedet.

Derfor har Kommissionen ikke for øjeblikket til hensigt at gennemføre flere projekter eller udarbejde andre rapporter om dette spørgsmål.
SKRIFTLIG FORESPØRGSEL P-1482/02

af Massimo Carraro (PSE) til Rådet

(22. maj 2002)

Om: Madagaskar

I de seneste to måneder har Madagaskar været på grænsen til en borgerkrig. Årsagen hertil er resultatet af valget den 16. december sidste år, som trods mange tilfælde af valgsvindel fra diktatoren Ratsirakas side blev vundet af Ravalomanana.

Det internationale samfund har beklageligvis endnu ikke interveneret for med fasthed at fordømme de alvorlige begivenheder på Madagaskar. De missionærer og ordenssøstre fra Ursulas orden, der har været til stede på Madagaskar siden 1960, har derimod gjort en modig indsats for at beskytte menneskerettighederne og civilsamfundet.

Kan Rådet på denne baggrund redegøre for, hvad Den Europæiske Union agter at gøre for at genindføre demokratiet og forhindre, at situationen på Madagaskar forværres?

Kan Rådet under hensyntagen til den store og vanskelige opgave, der udføres af ursulinerinderne og af de mange europæiske missionærer på Madagaskar, forklare, hvordan Den Europæiske Union agter at støtte det arbejde, der udføres af gejstlige, som arbejder for at forsvare demokratiet og den nødlidende befolkning i konfliktområder?

Svar

(5. november 2002)

EU har nøje fulgt den seneste udvikling i Madagaskar efter præsidentvalget. Den udsendte allerede den 17. april sin første erklæring, hvori den udtrykte bekymring over forværringen af situationen i Madagaskar og fordømte de stedfundne voldsepisoder og krænkelser af menneskerettighederne.

I betragtning af at situationen synes at være gået i hårdknude, har EU med tilfredshed noteret sig det initiativ, som OAU og FN har taget med bistand fra præsident Wade, præsident Kerekou, præsident Gbagbo og præsident Chissano, og som førte til den aftale, som Didier Ratsiraka og Marc Ravalomanana undertegnede den 18. april i Dakar. Da EU konstaterede, at aftalen ikke blev gennemført, og at volden på øen tog til, udtrykte den igen den 8. maj sin beklagelse over, at visse provinsguvernører havde erklæret deres provinser uafhængige, og gentog, at EU er overbevist om, at Dakar-aftalen fortsat er den rette ramme for en løsning. Den Afrikanske Union lagde i sin afgørelse af 9. juli 2002 stærk vægt på, at der meget snart må afholdes valg og fastlægges institutionelle ordninger, som gør det muligt at sikre overgangen.

Den Europæiske Union støttede i sin erklæring af 11. juli 2002 præsident Ravalomanana og erklærede sig rede til at støtte forberedelsen af de parlamentsvalg, denne har bebudet, samt forsoningsprocessen. EU vil i øvrigt yde et væsentligt bidrag til genopbygningen af Madagaskar.

Den 26. juli 2002 indbød Verdensbanken og UNDP donorerne til et møde i Paris med henblik på at fremme genopbygningen af Madagaskar. Europa-Kommissionen deltog i dette møde.
SKRIFTLIG FORESPØRGSEL E-2489/02

af Paulo Casaca (PSE) til Kommissionen

(6. september 2002)

Om: Instituttet for beskæftigelse og erhvervsuddannelse i Madrid (IMEFE) og dets forvaltning af ESF nye oplysninger

I sit svar af 3. maj på min forespørgsel E-1094/02(1) oplyste kommissæren, at efter den revision, som IGAE havde foretaget, gennemførte UAFSE en supplerende kontrol af IMEFE (egne plus eksterne foranstaltninger), hvis finansielle konklusioner kan føre til endnu mere omfattende korektioner.

Ifølge avisen El País af 28. juni skal det af en anden evaluering, foretaget af UAFSE, som afsluttedes i maj 2002, fremgå, at de uregelmæssige beløb er langt mindre.

Kan Kommissionen bekræfte, at disse forlydender i pressen er korrekte?

Kan Kommissionen oplyse grunden til, at denne evaluering skulle have fundet sted?

Kan Kommissionen garantere, at den vil følge processen med den nødvendige omhu, og at den i god tid vil forelægge Parlamentet en detaljeret rapport om dechargeproceduren i forbindelse med gennemførelsen af budgettet i 2001?

(1) EFT C 52 E af 6.3.2003, s. 37.

Svar afgivet på Kommissionens vegne af Anna Diamantopoulou

(12. november 2002)

Til supplering af sit svar på skriftlig forespørgsel E-1094/02, der ligeledes var stillet af det ærede medlem, ønsker Kommissionen at understrege følgende aspekter:

- den rapport fra UAFSE, der nævnes i en artikel i dagbladet El País den 28. juni 2002, vedrører kun IMEFE's aktiviteter under Medios Propios. Den endelige udgave af UAFSE's revisionsrapport, som blev afsluttet den 29. maj 2002, udviser, set i lyset af IMEFE's oplysninger, en nedsættelse af de beløb, der oprindelig var beregnet i den foreløbige udgave af den samme rapport;

- en supplerende rapport om IMEFE's aktiviteter vedrørende de eksterne kurser under Assistencias técnicas vil blive oversendt til Kommissionen.

På baggrund heraf kan det konstateres, at:

- de to rapporter fra UAFSE, som omtales i pressen, i virkeligheden er en foreløbig og den endelige udgave af en og samme rapport;

- de beløb, der omtales i rapporten fra UAFSE, ikke kan sammenlignes med dem, der indgår i rapporten fra IGAE, der dækkede IMEFE's samlede aktiviteter.

Kommissionen kan således bekræfte, at den følger sagen med den nødvendige omhu.
SKRIFTLIG FORESPØRGSEL E-1425/02 af Glyn Ford (PSE) til Rådet. Anvendelse af euroen.



EF-Tidende nr. 309 E af 12/12/2002 s. 0122 - 0122



SKRIFTLIG FORESPØRGSEL E-1425/02 af Glyn Ford (PSE) til Rådet (23. maj 2002) Om: Anvendelse af euroen Hvilke lande uden for de tolv eurolande har fået tilladelse til at udstede euromønter, og hvilken procedure kræves til opnåelse af en sådan tilladelse? Svar (3. oktober 2002) Vatikanstaten, Republikken San Maríno og Fyrstendømmet Monaco har på visse betingelser fået tilladelse til at udstede euromønter på grundlag af monetære konventioner, som er indgået på Det Europæiske Fællesskabs vegne af Italien for både Vatikanstaten(1) og Republikken San Maríno(2) og af Frankrig for Fyrstendømmet Monaco(3). (1) EFT C 299 af 25.10.2001, s. 1. (2) EFT C 209 af 27.7.2001, s. 1. (3) EFT L 142 af 31.5.2002, s. 59.
SKRIFTLIG FORESPØRGSEL E-2366/02

af Ioannis Souladakis (PSE) til Kommissionen

(2. august 2002)

Om: Faldende avisoplag

I femårsperioden mellem 1997 og 2001 faldt oplaget af europæiske dagblade med 11,4 %, hvilket har negativ indvirkning på mange dagsavisers levedygtighed.

1. Har Kommissionen undersøgt situationen i den europæiske dagspresse, som den tegner sig i dag?

2. Agter Kommissionen at træffe foranstaltninger med henblik på at afvende denne negative tendens?

Svar afgivet på Kommissionens vegne af Frederik Bolkestein

(23. september 2002)

Det kan meget vel være tilfældet, at visse europæiske aviser, således som det ærede medlem påpeger, er ramt af faldende afsætning. I mangel på mere nøjagtige oplysninger er det imidlertid ikke muligt at afgøre, om dette fald i afsætningen er grænseoverskridende, og hvis dette er tilfældet om det skyldes handelshindringer eller en svigtende salgsøkonomi. Kommissionen er kun bemyndiget til at gribe ind, såfremt der er tale om et faldende salg på tværs af grænser forårsaget af handelshindringer.

I 1997 bestilte Kommissionen en undersøgelse vedrørende avisdistribution og prisstrukturer inden for den grænseoverskridende trykte presse (Newspaper distribution and pricing structure of cross-border printed press).

Af denne undersøgelse kan det bl.a. konkluderes, at 80 % af den grænseoverskridende trykte presse i Europa udgøres af 50 nyhedspublikationer og publikationer af generel interesse. Det grænseoverskridende salg af disse publikationer overstiger dog sjældent 4 % af oplaget og udgør som helhed mindre end 1 % af den samlede trykte presse i Europa.

De interviewede forlæggere fandt, at den beskedne grænseoverskridende distribution frem for handelshindringer måtte tilskrives en dårlig økonomi for grænsehandelen. Især kan ekstraomkostningerne i forbindelse med transport og håndtering udgøre 5-15 %. Det grænseoverskridende salg er også forbundet med et højere antal usolgte eksemplarer, og dette bidrager yderligere til den dårlige økonomi. Til trods for at forlæggerne er opmærksomme på grænseoverskridende distribution som et middel til at fremme publikationens profil såvel hos læserne som hos annoncørerne, er det grænseoverskridende salg af ovenfor angivne grunde generelt ikke særligt lønsomt.